## **ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔԸ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՎԱՐՉԱԿԱՆ ԴԱՏԱՎԱՐՈՒԹՅԱՆ ՕՐԵՆՍԳՐՔՈՒՄ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ**

 **Հոդված 1.**2013 թվականի դեկտեմբերի 5-ի Հայաստանի Հանրապետության վարչա­կան դատավարության օրենսգիրքը (այսուհետ` Օրենսգիրք) լրացնել հե­տևյալ բովան­դա­կու­թյամբ նոր 11.1-րդ գլխով՝ հետևյալ բովանդակությամբ.

**«ԳԼՈւԽ 11.1**

**ԷԼԵԿՏՐՈՆԱՅԻՆ ԵՂԱՆԱԿՈՎ ԻՐԱԿԱՆԱՑՎՈՂ ԴԱՏԱՎԱՐԱԿԱՆ ԵՎ ԱՅԼ ԳՈՐԾՈՂՈւԹՅՈւՆՆԵՐԻ ԱՌԱՆՁՆԱՀԱՏԿՈՒԹՅՈՒՆՆԵՐԸ**

 **Հոդված 64.2. Սույն գլխի գործողության ոլորտը**

 1. Սույն գլխի նորմերը տարածվում են էլեկտրո­նա­յին համակարգի (այսուհետ՝ Համա­կարգ) միջոցով դատարանի և դատավարության մաս­նա­կիցների, ինչպես նաև՝ սույն օրենս­գրքով նախատեսված այլ անձանց կողմից իրա­կանացվող գործողությունների վրա:

 2. Եթե սույն գլխով առանձնահատկություններ սահմանված չեն, ապա Համա­կար­գի միջոցով իրա­կանաց­վող գործողությունների վրա տարածվում են սույն օրենս­գր­քի ընդ­հա­նուր կանոնները։

 3. Համակարգի միջոցով պատշաճ կերպով և Համակարգի կողմից տրա­մա­դրվող գործիքակազմին համապատասխան կատարված գործողությունն առա­ջաց­­նում է նույն հե­տևանքները, ինչ կառաջացներ սույն օրենսգրքով սահ­մանված ընդ­հանուր կարգով իրակա­նացված համանման գործողությունը։

 4. Համակարգի միջոցով չեն կարող կատարվել այնպիսի գործողություններ, ո­րոնց կատարումը Համակարգի միջոցով օբյեկտիվորեն կամ տեխնիկական տեսան­կ­յու­նից ան­հնա­րին է։ Նման անհնարինությունը չի կարող գնահատվել որպես անձի դա­տավարական իրավունքների սահմանափակում, եթե համապատասխան գործո­ղութ­յունը կարող է կա­տար­վել սույն օրենսգրքով սահ­ման­ված ընդ­հանուր կարգով։

 **Հոդված 64.3. Սույն գլխում օգտագործվող հասկացությունները**

1. Սույն գլխի իմաստով՝

1) էլեկտրոնային համակարգը էլեկտրոնային փաստաթղթերի նախապատրաստման, առաքման, ստացման, պահպանման և այլ տիպի գործողություն­ների իրականացման հա­մար Դատական դեպարտամենտի կողմից վարվող էլեկտրոնային համա­կարգն է.

2) էլեկտրոնային եղանակով վարվող գործը դատական գործի՝ Համակարգում գտնվող և Համա­կարգի միջոցով հասանելի նյութերի ամբողջությունն է.

 3) նյութական եղանակով վարվող գործը դատական գործի նյութերի ամբող­ջութ­յունն է, որը կազմվում և ձևավորվում է նյութական կրիչի վրա.

 4) համակարգն օգտագործող անձ է համարվում այն անձը, ով տվյալ վարչական գոր­ծի շրջա­­նակնե­րում առ­նվազն մեկ անգամ Համակարգի միջոցով կա­տարել է որևէ գոր­ծո­ղու­թյուն և հե­տագայում գործը քննող դատարանին տեղյակ չի պահել Համակարգից օգ­տ­վելու ան­հնա­րինության մա­սին:

 Սույն գլխի իմաստով, պետական և տեղական ինքնակառավարման մարմինները, վար­­չարարություն իրականացնող մարմինները, դրանց պաշտոնատար անձինք, նորմատիվ իրավական ակտերի իրավաչափությունը վի­ճարկելու վերաբերյալ գործին մասնակցող ան­ձինք, հավաքի անցկացման մասին համայնքի ղեկավարի որոշումների և գործողությունների իրավաչափությունը վիճարկելու վերաբերյալ գործին մասնակցող անձինք, ընտրական իրա­վունքի պաշտպանության վերաբերյալ գործին մասնակցող անձինք (բացի հայցվորից), դա­տական կարգով վարչական պատասխանատվության ենթարկելու վերաբերյալ գործով հայց­­վորները, անձնական տվյալների պաշտպանության վերաբերյալ գործին մասնակցող ան­­ձինք, հասարակական կազմակերպության ներկայացրած հայցով գործին մասնակցող ան­­ձինք, լիցենզիայի հետ կապված լիազոր մարմնի որոշումների իրավաչափությունը վի­ճարկելու վերաբերյալ գործին մասնակցող անձինք, կոռուպցիայի կանխարգելման հանձնա­ժողովի եզրակացությունները փաստի հիմքով վիճարկելու վերաբերյալ գործին մասնակցող անձինք, կոռուպցիայի կանխարգելման հանձնաժողովի կողմից իրավիճակային հայտարա­րագիր ներկայացվելու որոշման իրավաչափությունը վիճարկելու վերաբերյալ գործին մաս­նակցող անձինք, կարանտինի պայմաններում օրենքով սահմանված միջոցառումների կի­րառ­ման շրջանակներում ընդունված ակտերի իրավաչափության վիճարկման գործով պա­տաս­խանողները, անհետաձգելի միջամտության որոշման բողոքարկման վարույթով պա­տաս­խանողները, ներկայացուցիչ հանդի­սացող փաստաբանները, սնանկության գործով կա­ռավարիչները և նոտարները համարվում են համակարգն օգտագործող անձինք՝ ­անկախ տվյալ վարչական գոր­ծի շրջա­­նակնե­րում Համա­կարգի միջոցով առնվազն մեկ անգամ որևէ գործողություն կատարած լինելուց կամ չլինե­լուց։

 5. Սույն գլխի իմաստով, Համակարգի միջոցով հասանելի դարձված փաստաթղթեր (նյութեր) են համարվում այն փաստաթղթերը (այդ թվում՝ դատավարական փաստաթղթերը, ապացույցները, դատական ակտերը, դատական ծանուցագրերը), որոնք առկա են էլեկտրո­նային եղանակով վարվող գործի նյութերում, և դրանք հնարավոր է դիտել և ներբեռնել Հա­մակարգի միջոցով։

 **Հոդված 64.4. Էլեկտրոնային և նյութական եղանակով վարվող գործերը**

 1. Յուրաքանչյուր վարչական գործի շրջանակներում դատարանը գործը վարում է էլեկ­տրոնային և, ըստ անհրաժեշտության՝ նյութական եղանակով։ Էլեկ­տրոնային և նյու­թա­կան եղանակով վարվող գործերի պարունակու­թյուն­ները բովանդակային առումով պետք է լինեն միմյանց նույնական և համարժեք։

 2. Էլեկտրոնային եղանակով վարվող գործը ներառում է վարչական գործի բոլոր նյու­թերը, որոնք ստեղծ­վել կամ ներկայացվել են Համակարգի միջոցով, ինչպես նաև՝ Հա­մա­կար­գից դուրս ստեղծ­ված կամ ներկայացված գործի բոլոր նյութերի սկանա­վոր­ված տարբե­րակները (ներառյալ՝ իրեղեն ապացույցների լուսանկարները և տե­սա­գ­րու­թյունները, դատա­կան ծանուցագրերը, զննման արձանագրությունները և դատա­կան նիստերի ար­ձա­նագրու­թ­յունները)։

 3. Նյութական եղանակով վարվող գործը ներառում է վարչական գոր­ծի բոլոր նյու­թե­րը, որոնք ստեղծ­վել կամ ներկայացվել են Համակարգից դուրս, ինչպես նաև՝ Համա­կարգի մի­ջոցով ստեղծ­ված կամ ներկայացված գործի բոլոր նյու­թերի նյութա­կան տարբե­րակները (նե­­րառյալ՝ իրեղեն ապացույցները, դատական ծա­նու­ցա­գրերը, զննման արձա­նա­գրություն­ները և դատական նիս­տերի ար­ձանագրությունները)։

 **Հոդված 64.5. Դատավարական փաստաթղթերի ներկայացման հետ կապված ա­ռանձ­նահատ­կու­թ­յունները**

 1. Բոլոր դատավարական փաստաթղթերը (հայցադիմում, հակընդդեմ հայց, դիմում, բողոք, պա­տաս­խան, առարկություն, դիրքորոշում, միջնորդություն և այլն) կազմվում և ներ­կայացվում են Հա­մակարգի միջոցով՝ Համակարգի կողմից տրամադրվող գործիքակազ­մին և առա­ջադր­վող պահանջներին համա­պատասխան։

 2. Դատավարական փաստաթղթին կից ներկայացվող փաստաթղթերը ներկա­յաց­վում են դրանց սկանավորված տարբերակները համակարգի միջոցով ուղարկե­լու եղանա­կով։ Այն դեպքում, երբ դատավարական փաստաթղթին կից ներկայացվող փաստաթուղթը էլեկտրոնային է, այն ներկայացվում է առանց սկանավորման:»:

 3. Համակարգի միջոցով ներկայացված դատավարական փաստաթուղթը և դրա կից փաստաթղթերը համարվում են դատարան մուտքագրված, դատարանին ներկայացված կամ դատարան ուղարկված՝ Համակարգի միջոցով դրանց ուղարկման պա­հից։

 4. Համակարգի միջոցով ներկայացված դատավարական փաստաթուղթը և դրա կից փաստաթղթերը համարվում են դատարանի կողմից ստացված՝ ներ­կա­յացնողի կողմից Հա­մակարգի միջոցով դրանց ուղարկման պա­հից 1 աշխատանքային օր անց։

 5. Համակարգի միջոցով ներկայացված դատավարական փաստաթուղթը և դրա կից փաստաթղթերը համարվում են Համակարգը չօգտագործող ան­ձին ուղարկ­ված, ե­թե Համա­կարգի միջոցով ներկայացվել է ուղարկման մասին համապատասխան ա­պա­ցույցի սկանա­վոր­ված տարբերակը։

 6. Համակարգի միջոցով ներկայացված դատավարական փաստաթուղթը և դրա կից փաստաթղթերը համարվում են Համակարգն օգտագործող ան­ձին ուղարկ­ված, եթե համա­պատասխան փաստաթղթերը Համակարգի միջոցով հասանելի են դարձ­վել Հա­մա­կարգն օգտագործող ան­ձին։ Այդ դեպքում դատավարական փաստա­թուղթը ներկա­յացնող անձը դրան չի կցում փաստաթղթի ուղարկման մասին լրա­ցու­ցիչ ապացույց։ Դատավարական փաստաթուղթը Համակարգն օգտագործող անձ հանդիսացող հասցեատիրոջ կողմից հա­մարվում է ստացված՝ այն իրեն հա­սա­նելի դարձվելու պահից 3 աշխատանքային օր հետո։

 7. Դատավարական փաստաթղթերը Համակարգի միջոցով ներկայացվելու դեպ­­քում անձն ազատվում է համապատասխան փաստաթուղթը մի քանի օրինակից ներ­կա­յացնելու պարտականությունից (այն դեպքերում, երբ նման պարտականությունը նախատես­ված է սույն օրենսգրքով)։

 8. Դատական ակտի դեմ Համակարգի միջոցով բողոք ներկայացվելու դեպքում բո­ղոք բերող անձն ազատվում է բողոքի օրինակը դատական ակտ կայացրած դատա­րան ու­ղարկելու պարտականությունից։

 9. Դատավարական փաստաթղթերը Համակարգի միջոցով ներկայացվելու դեպ­քում անձն ազատվում է համապատասխան փաստաթղթի էլեկտրոնային կրիչը ներ­­կա­­յացնելու պարտականությունից։

 10. Դատավարական փաստաթղթերը Համակարգի միջոցով ներկայացվելու դեպ­­­քում անձն ազատվում է իր կամ իր ներկայացրած ֆիզիկական անձի անձը հաստատող փաս­տա­թղթի պատճենը, իսկ իրավաբանական անձանց դեպքում՝ իր ներկայացրած իրավաբա­նա­կան անձի պե­տական գրանց­ման վերաբերյալ տվյալները պարունակող փաստաթղթի պատ­­ճենը ներ­կայացնելու պարտականությունից, եթե դատարանը Համակարգի միջոցով կա­րող է նույնա­կանացնել դատավարական փաստաթուղթը ներկայացնող անձին և իր ներ­կա­յացրած քաղաքացուն կամ իրավաբանական անձին։ Դատավարական փաստա­թղ­թերը Համակարգի միջոցով ներկայացվելու դեպ­­­քում անձը չի ազատվում սույն մասում չնշված անձանց անձը հաստատող փաս­տա­թղթի պատճենը կամ պե­տա­կան գրանց­ման վերաբեր­յալ տվյալները պարունակող փաստաթղթի պատճենը ներ­կայացնելու պար­տականությունից (այն դեպքերում, երբ նման պարտականությունը նախատես­ված է սույն օրենսգրքով)։

 11. Դատավարական փաստաթղթերը Համակարգի միջոցով ներկայացվելու դեպ­­­­­քում անձն ազատվում է դրան սույն օրենսգրքով նախատեսված որևէ փաստա­թուղթը կցելու պար­տականությունից, եթե դատարանը համապատասխան փաստա­թուղթն ինքնաշխատ ստանում է Համակարգից կամ կարող է ստանալ միասնական էլեկտրոնային տեղեկատվա­կան համակարգի միջոցով։

 **Հոդված 64.6. Դատարանի կողմից դատական ակտերի կայացման, հրա­պա­րակ­ման և ուղարկման հետ կապված առանձնահատկությունները**

 1. Առանձին ակտի ձևով կայացվող բոլոր դատական ակտերը կազմվում են Հա­մա­կարգի միջոցով՝ Համակարգի կող­մից տրամադրվող գործիքակազմին և առաջա­դր­­վող պա­հանջներին համապատասխան։

 2. Առանձին ակտի ձևով կայացված բոլոր դատական ակտերը և դրանց կա­պակ­ցությամբ ներկայացված հատուկ կարծիքները տեղադրվում են Համակարգում։

 3. Համակարգն օգտագործող ան­ձի համար դատական ակտը համարվում է հրա­­պարակված (կամ կայացված), եթե այն Համակարգի միջոցով հասանելի է դարձ­վել Հա­մա­կարգն օգտագոր­ծող ան­ձին։

 4. Համակարգն օգտագործող ան­ձի համար դատական ակտը համարվում է վեր­ջինիս ուղարկված, եթե այն Համակարգի միջոցով հասանելի է դարձվել Հա­մա­կարգն օգտագոր­ծող ան­ձին։ Համակարգն օգտագործող ան­ձի համար դատական ակտին կից ներկայացվող փաստաթղթերը համարվում են վեր­ջինիս ուղարկված, եթե դրանք տեղադրված են Հա­մա­կարգում և Համակարգի միջոցով հասանելի են Հա­մա­կարգն օգտագոր­ծող ան­ձին։

 5. Դատական ակտերը և դրանց կից ներկայացված փաստաթղթերը համարվում են Հա­մակարգն օգտագործող ան­ձի կող­մից ստաց­ված՝ դրանք իրեն հասանելի դարձվելու պա­հից 3 աշխատանքային օր հետո։

 6. Դատարանի և դատարանի աշխատակազմի կողմից ուղարկվող (վերա­դարձ­­վող) փաստաթղթերի, պարզա­բա­նումների, նախազգուշացումների, մատնանշումների, տեղեկա­ցում­ների և առաջարկ­ների նկատմամբ կիրառվում են սույն հոդ­վա­ծի կանոնները։

 7. Համակարգում հրապարակված դատական ակտերի՝ դատարանների միջև շրջա­նա­­ռությունը կատարվում է Համակարգի միջոցով՝ ինք­նաշխատ կամ դա­տավորի կող­մից Համակարգի համապատասխան գործիքակազմն օգտագործելու եղանակով։

 8. Դատարանի կողմից Հարկադիր կատարումն ապահովող ծառայությանն ու­ղարկ­վող կատարողական թերթերը և այլ փաստաթղթերը, ինչպես նաև՝ Հայաստանի Հանրա­պե­տության դատական դեպարտամենտին ուղարկվող գրությունները և տեղեկացումները ու­ղարկվում են Համա­կար­գի միջոցով՝ ինքնաշ­խատ կամ դա­տավորի կող­մից Համակարգի հա­մապատաս­խան գործիքակազմն օգտագործելու եղանակով։

 **Հոդված 64.7. Դատական ծանուցումների հետ կապված առանձ­նահատկութ­յուն­ները**

1. Դատական ծանուցագիրը համարվում է Համակարգն օգտագործող ան­ձին ու­ղարկ­ված, եթե այն կազմվել է Համակարգի կող­մից տրամադրվող գործիքակազմին և ա­ռաջա­դր­­վող պահանջներին համա­պատասխան, պարունակում է սույն օրենս­գր­քով սահմանված տե­ղեկատվությունը և Համակարգի միջոցով հասանելի է դարձվել Հա­­մա­կարգն օգտագոր­ծող ան­ձին։

 2. Դատական ծանուցագիրը համարվում է Համակարգն օգտագործող ան­ձի կող­մից ստաց­ված՝ այն իրեն հասանելի դարձվելու պահից 3 աշխատանքային օր անց։

 3. Սույն հոդվածով նախատեսված կարգով կատարված ծանուցումը համարվում է պատ­շաճ ծանուցում, և Համակարգն օգտագործող ան­ձը կրում է Համակարգում տեղա­դր­ված ծանուցագիրը չկարդալու անբարենպաստ հե­տևանք­ները։

 4. Դատական ակտի հրապարակման օրվա, ժամանակի և վայրի մասին ծանուցում­ների, ինչ­պես նաև՝ դատարանի կողմից ուղարկվող այլ ծանուցումների նկատմամբ կիրառ­վում են սույն հոդվածի կանոնները։

 **Հոդված 64.8. Դատավարական փաստաթղթերի ստորագրման հետ կապված առանձնահատ­կու­թ­­յուն­­նե­րը**

 1. Դատավարական փաստաթուղթը համարվում է ներկայացնողի կողմից ստո­րագրված, եթե այն վավերացվել է այն ներկայացնողի էլեկտրոնային ստորագրու­թյամբ՝ «Էլեկտրոնային փաստաթղթի և էլեկտրոնային թվային ստորագրության մասին» օրենքին համապատասխան և ներ­կայացվել է Համակարգի միջոցով՝ ներկայացնողի կողմից։

 2. Համատեղ ստորագրված դատավարական փաստաթուղթը համարվում է ներ­կա­յացնողների կողմից ստո­րագրված, եթե այն վավերացվել է այն ներկայաց­նող­ների էլեկտրոնային թվային ստորագրություններով՝ «Էլեկտրոնային փաստաթղթի և էլեկտրոնային թվային ստորագրության մասին» օրենքին համապատասխան և ներ­կայացվել է Համակարգի միջոցով՝ ներկա­յաց­նողներից որևէ մեկի կողմից։

 3. Դատավորի կողմից կայացված դատական ակտը համարվում է սույն օրենս­գր­քով սահմանված կարգով ստորագրված և կնքված նաև այն դեպքերում, երբ դա­տա­կան ակտը կազմվել է Հա­մակարգի միջոցով՝ Համակարգի կողմից տրամադրվող գոր­ծի­քակազմին և առաջադր­վող պա­հանջ­ներին համապատասխան և վավե­րաց­վել է այն կազմող դատավորի էլեկտրոնային թվային ստորագրությամբ՝ «Էլեկտրոնային փաստաթղթի և էլեկտրոնային թվային ստորագրության մասին» օրենքին համապատասխան։

 4. Դատարանի կոլեգիալ կազմի կողմից կայացված դատական ակտը համար­վում է սույն օրենս­գր­քով սահմանված կարգով ստորագրված և կնքված նաև այն դեպ­քե­րում, երբ դատա­կան ակտը կազմվել է Հա­մակարգի միջոցով՝ Համակարգի կողմից տրամադրվող գոր­ծի­քակազմին և առաջադր­վող պա­հանջ­ներին համապատասխան և վավերացվել է այն կազմող դատավորների էլեկտրոնային թվային ստորագրություննե­րով՝ «Էլեկտրոնային փաստաթղթի և էլեկտրոնային թվային ստորագրության մասին» օրենքին համապատասխան։

 5. Հատուկ կարծիքը համարվում է սույն օրենս­գր­քով սահմանված կարգով ստորագրված և կնքված նաև այն դեպքերում, երբ այն կազմվել է Հա­մակարգի միջոցով՝ Համակարգի կողմից տրամադրվող գոր­ծի­քակազմին և առաջադր­վող պա­հանջ­ներին հա­մապատասխան և վավե­րաց­վել է այն կազմող դատավորի էլեկտրոնային թվային ստորագրությունով՝ «Էլեկտրոնային փաստաթղթի և էլեկտրոնային թվային ստորագրության մասին» օրենքին համապատասխան։

 **Հոդված 64.9. Ապացույցների ներկայացման հետ կապված առանձնահատ­կու­թ­յունները**

1. Ապացույցների ձեռքբերմանն ուղղված միջնորդությունները ներկայացվում են դա­տա­վարական փաստաթղթերի համար նախատեսված կարգով։

 2. Գրավոր ապացույցները (այդ թվում՝ վարչական վարույթի նյութերը և դատարանի կողմից պահանջված փաստաթղթերը) ներկայացվում են՝ դրանց սկանավորված տարբե­րակները սույն օրենսգրքով նախա­տես­ված դատավարական փաստաթղթերին կցելու և Հա­մակարգի միջոցով ուղարկե­լու­­ մի­ջո­ցով։

 3. Գրավոր ապացույցի ամբողջական տարբերակը, պատշաճ թարգմանությունը, բնօ­րինակը, կրկնօրինակը կամ պատշաճ վավերաց­ված պատ­ճենը հա­մարվում է ներկայաց­ված, եթե համապատասխան փաստաթղթի սկա­նա­վորված տար­բե­րակը ներկայացվել է Համակարգի միջոցով։ ­Դատա­րանն ի­րավունք ունի գրավոր ապա­ցույցի ամբողջական տար­բերակի, պատշաճ թարգմա­նության, բնօրինակի, կրկնօրինակի կամ պատշաճ վա­վերաց­ված պատճենի սկանավոր­ված տար­բերակը ներ­կայացրած ան­ձից բա­նավոր կամ գրավոր (այդ թվում՝ Համակարգի միջո­ցով ու­ղարկ­ված հաղոր­դա­­գրու­թ­յամբ) պահան­ջել ներկա­յացնել հա­մա­պա­­տաս­­խան փաս­տա­թղթի՝ նյութական եղա­նա­­կով առկա օրինակը։ Դատա­րանի պահանջի չկա­տարու­մը հան­գեց­նում է սույն օ­րենս­գրքով նախատեսված հետևանք­ներին։

 4. Համակարգի միջոցով չի կարող ներկայացվել իրեղեն ապացույցի ներկա­յաց­­մամբ իրեղեն ապացույց թույլատրելու մասին միջնորդություն։

 5. Իրեղեն ապացույցի պատճենը, լուսանկարը կամ տեսագրությունը հա­մար­վում է ներկայացված, եթե համապատասխան փաստաթղթի սկանավորված տարբե­րա­կը, լուսա­նկարը կամ տեսագրությունը պարունակող էլեկտրոնային ֆայլը ներկա­յաց­վել է Համա­կար­գի միջոցով։ Դատարանն ի­րավունք ունի համա­պա­տասխան ա­պա­­ցույցը ներկայացրած ան­ձից բանավոր կամ գրա­վոր (այդ թվում՝ Համակարգի միջոցով ուղարկ­ված հա­ղոր­դա­գրու­թյամբ) պահանջել ներ­կա­յացնել համապա­տաս­խան իրեղեն ապա­ցույ­ցի՝ նյու­թա­կան ե­ղա­նա­­կով առկա օրինակը։

 6. Լուսանկարները, ձայնագրությունները և տեսագրությունները հա­մար­­վում են ներ­կա­յաց­­ված, եթե համապատասխան տվյալները պարունակող էլեկտրոնային ֆայ­լե­րը ներկա­յացվել են Հա­մա­­կար­­գի միջոցով։

 7. Ծավալուն էլեկտրոնային ֆայլերը, ինչպես նաև այն էլեկտ­րոնային ֆայլերը, որոնք հնարավոր չէ ներկայացնել Համակարգի միջոցով, ներկա­յաց­վում են Բարձրագույն դատա­կան խորհրդի սահմանած կարգով։

 **Հոդված 64.10. Ներկայացուցչի լիազորությունների հաստատման հետ կապված առանձնա­հատ­­կու­թյունները**

1. Այն դեպքում, երբ սույն օրենսգրքով պահանջվում է դատավարական փաս­տա­­թղթին կից ներկայացնել ներկայացուցչի (այդ թվում՝ օրինական և ի պաշտոնե) լիա­­զորու­թ­յուն­ները հավաստող փաստաթուղթ կամ փաստաթղթեր, այդ պահանջը հա­մարվում է պահ­պան­ված, եթե նման փաստաթուղթը կամ փաստաթղթերը ներ­կա­յացվել են Համակարգի միջոցով, Համակարգի կողմից տրամադրվող գործիքակա­զմին և առաջադր­վող պահանջ­նե­րին համա­պատասխան և պարու­նա­կում են սույն օ­րենսգրքով և այլ օրենքներով սահ­ման­ված բոլոր անհրաժեշտ վավերապայմանները։

 2. Դատարանն ի­րավունք ունի գործին մասնակցող անձի ներկայացուցչից (այդ թվում՝ օրինական և ի պաշտոնե) գրա­վոր (այդ թվում՝ Համակարգի միջոցով ուղար­կ­ված հա­­ղոր­դա­գրու­թ­յամբ) կամ բանավոր պա­հան­ջել ներ­­կայացնել լիա­­զորու­թ­յուն­ները հա­վաս­տող փաստաթղթի կամ փաստաթղթերի՝ նյութական եղա­նա­­կով առկա օրի­նա­կը։ Դատա­րանի պահանջի չկատա­ր­ման դեպքում ներկայացուցչի լիազորություն­ները չեն ճանաչվում դա­տարանի կողմից։

 **Հոդված 64.11. Գործի քննության հետ կապված վճարումների առանձնահատ­կու­թ­յունները**

 1. Պետական տուրքը համարվում է վճարված, և պետական տուրքի վճարման ան­դոր­րագրի բնօրինակը համարվում է ներկայացված, եթե.

 1) Համակարգի միջոցով ներկայացվել է պետական տուրքի վճարման անդորրագրի բնօ­րինակի սկա­նավորված տարբերակը, կամ

 2) պետական տուրքը վճարվել է Համակարգի միջոցով, և գործը քննող դատա­րանը Համակարգի միջոցով կարող է հավաստիանալ, որ վճարումը կատարված է։

 2. Դատական ակտով բռնագանձման ենթակա գումարները (այդ թվում՝ դա­տա­­կան ծախսերը և դատական տուգանքները) համարվում են վճարված՝ սույն հոդվածով սահման­ված կանոն­նե­րով։

 **Հոդված 64.12. Գործի նյութերին ծանոթանալու և գործի նյութերի հասանե­լի­ու­թ­յան հետ կապված առանձ­նա­հատ­կու­թ­յունները**

 1. Համակարգում առկա էլեկտրոնային գործի նյութերը (ներառյալ՝ դրանում կա­տարված փոփոխությունները և լրացումները), բացի գործը քննող դա­տավորից և նրա աշխա­տա­կազմից, ամբողջ ծավալով պետք է հասանելի լինեն գոր­ծին մասնակցող ան­ձանց և նրանց ներկայացուցիչների համար։

 2. Գործին մասնակցող անձի փոխարինման դեպքում էլեկտրոնային գործի նյու­­թերի հասանելիությունը դադարում է փոխարինված անձի համար, միաժամանակ ապահովվում է հասանելիություն նոր ներ­գրավված գործին մասնակցող անձի համար:

 3. Գործին մասնակցող նոր անձի ներգրավման դեպքում էլեկտրոնային գործի նյու­­թերի հասանելիությունն ապահովվում է նաև նոր ներ­գրավված գործին մասնակ­ցող անձի համար։

 4. Գործին մասնակցող անձի՝ գործին մասնակցող անձանց կազմից դուրս գալու դեպքում տվյալ անձի հասանելիությունը էլեկտրոնային գոր­ծի նյու­թերին դադարեցվում է։

 5. Գործին մասնակցող անձի ներկայացուցչի՝ վարույթից հեռացվելու դեպքում տվյալ ներկայացուցչի հասանելիությունը էլեկտրոնային գոր­ծի նյու­թերին դադարեցվում է։ ­­­­

 6. Դատավարության մասնակից հանդիսացող վկայի, փորձագետի և թարգմանչի հա­սանելիությունը գործի նյութերին որոշվում է գործը քննող դա­տա­րանի կողմից՝ Համա­կարգի միջոցով։

 **Հոդված 64.13. Էլեկտրոնային գործի շրջանառության հետ կապված առանձ­նա­­հատ­կությունները**

 1. Էլեկտրոնային գործի (կամ դրա մասի) շրջանառությունը տարբեր դատա­րան­ների (այդ թվում՝ տարբեր ատյանների դատարանների) մի­ջև կատարվում է Հա­մա­­կարգի միջո­ցով՝ ինք­նաշխատ կամ դա­տավորի կող­մից Համա­կարգի համապա­տաս­­խան գործիքա­կազմն օգտագործելու եղանակով։

 2. Դատարանը համարվում է էլեկտրոնային գործը ստացած՝ այն պահից, երբ ի­րեն Համակարգի միջոցով հասանելի են դառնում էլեկտրո­նա­­յին գործի նյութերը։

 3. Եթե գործին մասնակցող բոլոր անձինք Համակարգն օգտագործող անձինք են, ապա սույն օրենսգրքով սահմանված դեպքերում դատարանների միջև շրջանառ­վում է միայն էլեկտրոնային գործը։

 4. Համակարգի և էլեկտրոնային տեղեկատվական այլ համակարգերի միջև տվյալների փոխանցումն իրականացվում է ՀՀ կառավարության որոշմամբ սահմանված կարգով:

 **Հոդված 64.13. Դատավարական ժամկետների հետ կապված ա­ռանձ­նա­հատ­կու­թ­յուն­ները**

1. Դատավարական ժամկետը համարվում է պահպանված, եթե դատավարա­կան փաստաթուղթը ներկայացվել է կամ այլ գործողությունը կատարվել է Համակար­գի միջոցով՝ մինչև դատավարական ժամկետի վերջին օրվա ժամը 24.00-ն:

 **Հոդված 64.15. Հաշտության համաձայնության կնքման և դատարանին ներկա­յաց­ման հետ կապ­ված ա­ռանձ­նա­հատ­կութ­յուն­ները**

 1. Հաշտության համաձայնությունը համարվում է դրանում նշված անձանց կող­մից ստո­րագրված, եթե.

 1) այն վավերացվել է դրանում նշված անձանց էլեկտրոնային ստորագրու­թ­յուն­ներով, ներ­կայացվել է Համակարգի միջոցով՝ հաշտության համաձայնու­թ­յան մեջ նշ­ված անձանցից որևէ մեկի կողմից՝ որպես հաշտության համաձայնությունը հաստա­տելու մասին միջնոր­դությանը կից փաստաթուղթ, և դատարանը Համակարգի միջո­ցով կարող է պարզել էլեկտրո­նային ստորագրությունների պատկանելությունը և վա­վե­րա­կանությունը, կամ

 2) այն պարունակում է դրանում նշված անձանց ստորագրությունները (բոլոր էջերում), հանդի­սանում է բնօրինակի սկանավորված տարբերակ և ներ­կայացվել է Հա­մակարգի միջոցով՝ հաշտության համաձայնու­թ­յան մեջ նշ­ված անձանցից որևէ մե­կի կող­մից՝ որպես հաշտության համաձայնությունը հաստա­տելու մասին միջնորդութ­յա­նը կից փաստաթուղթ։

 2. Սույն հոդվածի 1-ին մասի 2-րդ կետով սահմանված դեպքում դատարանն ի­­րավունք ունի հաշտության համաձայնության բնօրինակի սկանավորված տար­բերա­կը ներ­կայացրած գործին մասնակցող ան­ձից բանավոր կամ գրավոր (այդ թվում՝ Համակարգի միջո­ցով ուղար­կ­ված հաղոր­դա­գրու­թ­յամբ) պահան­ջել ներկայացնել հաշտության համա­ձայ­նու­թյան բնօ­րինակի՝ նյութական եղա­նա­­կով առկա օրինակը։ Դատարանի պա­հան­ջի չկա­տա­ր­ման դեպքում հաշտության համաձայնությունը չի քննարկվում և չի հաս­տատվում դա­տարանի կողմից։»։

**Հոդված 2**. Ուժը կորցրած ճանաչել Օրենսգրքի 64.1-րդ հոդվածը։

 **Հոդված 3. Եզրափակիչ մաս**

 1. Սույն օրենքն ուժի մեջ է մտնում Բարձրագույն դատական խորհրդի՝ Համակարգի գործարկման մասին որոշման ուժի մեջ մտնելու օրը: